รัฐบาลไทย-ข่าวทำเนียบรัฐบาล-ประชุมสรุปผลการขับเคลื่อนโครงการไทยนิยม ยั่งยืน ของกระทรวงศึกษาธิการ
วันจันทร์ที่ 9 กรกฎาคม 2561
ประชุมสรุปผลการขับเคลื่อนโครงการไทยนิยม ยั่งยืน ของกระทรวงศึกษาธิการ
กระทรวงศึกษาธิการ และสํานักงาน กศน. จัดประชุมสรุปผลการดําเนินงานการขับเคลื่อนการพัฒนาประเทศตามโครงการไทยนิยม ยั่งยืน ของกระทรวงศึกษาธิการ ระหว่างวันที่ 5-6 กรกฎาคม 2561
กระทรวงศึกษาธิการ และสํานักงาน กศน. จัดประชุมสรุปผลการดําเนินงานการขับเคลื่อนการพัฒนาประเทศตามโครงการไทยนิยม ยั่งยืน ของกระทรวงศึกษาธิการ ระหว่างวันที่ 5-6 กรกฎาคม 2561โดย พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ รับฟังสรุปผลและเป็นประธานปิดการประชุมเมื่อวันที่ 6 กรกฎาคม 2561ณ หอประชุมคุรุสภาโดยมีนายการุณ สกุลประดิษฐ์ ปลัดกระทรวงศึกษาธิการ นายกฤตชัย อรุณรัตน์ เลขาธิการ กศน. นายอํานาจ วิชยานุวัติ ผู้ตรวจราชการกระทรวงศึกษาธิการ พร้อมด้วยผู้บริหารกระทรวงศึกษาธิการ และสํานักงาน กศน. ทั่วประเทศ เข้าร่วมประชุม
พล.อ.สุรเชษฐ์ ชัยวงศ์ รมช.ศึกษาธิการกล่าวให้นโยบายและแนวทางดําเนินการ ภายหลังรับฟังสรุปผลการดําเนินงานในการขับเคลื่อนการพัฒนาประเทศตามโครงการไทยนิยม ยั่งยืน ของกระทรวงศึกษาธิการซึ่งครั้งนี้เป็นรอบที่4โดยสรุปดังนี้
การขยายชุมชนต้นแบบของกระทรวงศึกษาธิการ ในระดับอําเภอและตําบลทั่วประเทศที่ประชุมในภาคต่าง ๆ ได้นําเสนอ "ชุมชนต้นแบบ" ซึ่งถือว่าเป็นความริเริ่มที่ดี เป็นความภูมิใจในพื้นที่ เดิมกําหนดไว้ให้เป็นภาคละ 1 แห่ง แต่ส่วนใหญ่เห็นว่ายังมีหลายหมู่บ้านที่จะเป็นชุมชนต้นแบบได้อีก ดังนั้นในระยะเวลา2เดือนจากนี้ขอให้ขยายผลการพัฒนาชุมชนต้นแบบไปในระดับอําเภอ ตามความพร้อมและบริบทของแต่ละพื้นที่ โดยใช้กลไกลประชารัฐเป็นแนวทางปฏิบัติ จากนั้นในปีหน้าจึงจะขยายชุมชนต้นแบบไปสู่ระดับตําบล อย่างน้อยตําบลละ1หมู่บ้านและจะขยายต่อไปอย่างต่อเนื่อง
ให้ดําเนินการตามภารกิจสําคัญของโครงการไทยนิยม ยั่งยืน อย่างต่อเนื่องเพื่อยกระดับคุณภาพชีวิตของประชาชนให้พ้นจากความยากจน ลดความเหลื่อมล้ํา เพิ่มรายได้กับประชาชนอย่างยั่งยืนซึ่งเป็นไปตามนโยบายของพล.อ.ประยุทธ์ จันทร์โอชา นายกรัฐมนตรีที่ให้สํานักงาน กศน. เป็นหน่วยงานหลักในการช่วยเหลือประชาชนผู้มีรายได้น้อย สร้างช่องทางการขายสินค้าและเพิ่มรายได้ในชีวิตประจําวัน เพื่อยกระดับคุณภาพชีวิตของตนเองและชุมชน หลังจากนี้ กระทรวงศึกษาธิการได้มอบหมายให้ กศน. ทั่วประเทศ ขยายผลกลุ่มเป้าหมายที่ผ่านการอบรมหลักสูตร e-Commerce จากศูนย์ดิจิทัลชุมชน ไปขยายผลในสัดส่วน1:3คน เพื่อทําการค้าออนไลน์ผ่านช่องทางต่างๆ รวมถึงช่องทางการค้าขายผ่านเว็บไซต์ e-Commerce หรือ e-Market ซึ่งจะส่งผลให้ประชาชนที่ได้รับการขยายผล สามารถขายสินค้าออนไลน์ในรูปแบบต่างๆ ได้กว่า3แสนคนภายในสิ้นปีนี้
ให้ กศน.อําเภอ/ตําบล ทั่วประเทศ เปิดพื้นที่เป็น "ศูนย์จําหน่ายสินค้าและผลิตภัณฑ์ออนไลน์ กศน. (ONIE Online Commerce Center - OOCC)"ในส่วนที่สามารถดําเนินการได้ตามบริบทของพื้นที่เพื่อเป็นสถานที่สําหรับประชาชนในการวางจําหน่ายสินค้าหรือสร้างช่องทางการจําหน่ายสินค้าออนไลน์ ตลอดจนให้คําปรึกษาและให้ความรู้เกี่ยวกับการผลิตและการจําหน่ายสินค้าออนไลน์ โดยไม่เก็บค่าใช้จ่าย ซึ่งจะเน้นไปที่กลุ่มผู้มีรายได้น้อยเพื่อเป็นการเพิ่มรายได้และยกระดับคุณภาพชีวิตของประชาชนให้ดีขึ้นตามแนวทางโครงการ “ไทยนิยม ยั่งยืน”
ภารกิจใหม่ที่จะมอบหมายให้ดําเนินการต่อไปจํานวน 4 เรื่อง คือ
1) การแก้ไขปัญหาประชากรวัยเรียนที่อยู่นอกระบบการศึกษาซึ่งทําได้ในระดับดีเยี่ยมในพื้นที่จังหวัดชายแดนภาคใต้ จนได้รับความชื่นชมจากผู้แทนUNESCOจึงมีข้อเสนอแนะให้ดําเนินการต่อเนื่องในทุกพื้นที่ทั่วประเทศ
2) การดูแลสุขภาวะ สุขอนามัยของประชาชนในพื้นที่โดยเฉพาะพื้นที่ที่อยู่ห่างไกล พื้นที่ชายแดน ชายแดนภาคใต้ ซึ่งที่ผ่านมากระทรวงสาธารณสุขดําเนินการได้ดีอยู่แล้ว กระทรวงศึกษาธิการโดยครู กศน. จะเข้าไปช่วยประสานงานร่วมกับโรงพยาบาลส่งเสริมสุขภาพ และเจ้าหน้าที่ อสม.ในระดับหมู่บ้าน หรือการอบรมให้ความรู้เกี่ยวกับการดูแลสุขภาพให้กับประชาชน
3) การเรียนรู้ภาษาไทยให้เกิดความเข้าใจ และสามารถอ่านออกเขียนได้
4) การแก้ปัญหาคนไทยอ่านหนังสือน้อย
ให้มีการประชุมติดตามการทํางานตามที่ได้มอบหมายให้ดําเนินการตามภารกิจดังกล่าวข้างต้น และทบทวนวางแผนแนวทางการทํางาน ในช่วงเดือนสิงหาคม 2561
ในห้วงของเดือนมหามงคลเดือนแห่งการเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร (ในหลวงรัชกาลที่ 10)เนื่องในโอกาสวันเฉลิมพระชนมพรรษา 66 พรรษา ขอเชิญชวนให้ช่วยกันรณรงค์การทําความดีตลอดเดือนมหามงคลนี้พร้อมกันทั่วประเทศ โดยน้อมนําศาสตร์พระราชา ยุทธศาสตร์พระราชทานของพระบาทสมเด็จพระปรมินทรมหาภูมิพลอดุลยเดช (ในหลวงรัชกาลที่ 9) คือ "เข้าใจ เข้าถึง พัฒนา" และหลักการทรงงาน โดยเฉพาะ "รู้ รัก สามัคคี" เป็นหลักชัยในการดําเนินงาน ซึ่งในหลวงรัชกาลที่ 10 ทรงสืบสานพระบรมราชปณิธาน และทรงเจริญรอยตามพระยุคลบาทของพระราชบิดารวมทั้งน้อมนําพระบรมราโชบายด้านการศึกษาของในหลวงรัชกาลที่10กล่าวคือ การศึกษาต้องมุ่งสร้างพื้นฐานให้แก่ผู้เรียน4ด้าน คือ1) มีทัศนคติที่ถูกต้องต่อบ้านเมือง2) มีพื้นฐานชีวิตที่มั่นคง-มีคุณธรรม3) มีงานทํา-มีอาชีพ4) เป็นพลเมืองดี
นายอํานาจ วิชยานุวัติ ผู้ตรวจราชการกระทรวงศึกษาธิการกล่าวถึงความเป็นมาของโครงการไทยนิยม ยั่งยืน ว่าสืบเนื่องจากการประชุมคณะรัฐมนตรี เมื่อวันที่ 16 มกราคม 2561 มีมติเห็นชอบตามที่นายกรัฐมนตรีเสนอให้การขับเคลื่อนยุทธศาสตร์ชาติ แผนพัฒนาเศรษฐกิจและสังคมแห่งชาติ และยุทธศาสตร์ การพัฒนาพื้นที่เพื่อเสริมสร้างความมั่นคงของชาติ ไปสู่การปฏิบัติให้เกิดประโยชน์ต่อการพัฒนาคุณภาพชีวิตของประชาชนอย่างเป็นรูปธรรมโดยให้บูรณาการขับเคลื่อนการทํางาน ในระดับพื้นที่ตามแนวทางประชารัฐ ซึ่งส่วนราชการที่มีหรือจะมีโครงการ/กิจกรรมดําเนินการในพื้นที่ระดับตําบล หมู่บ้าน ใช้ทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบลเป็นแกนหลัก และให้ทุกส่วนราชการหน่วยงานสนับสนุนกลไกการขับเคลื่อน ในพื้นที่ทุกระดับตั้งแต่จังหวัด อําเภอ ตําบล และหมู่บ้าน โดยมีวัตถุประสงค์ ดังนี้
1) เพื่อบูรณาการการขับเคลื่อนงาน/โครงการของหน่วยงานต่างๆ ที่มีเป้าหมายลงพื้นที่ในระดับหมู่บ้านร่วมกัน ตามแนวทางประชารัฐ
2) เพื่อพัฒนา/แก้ไขปัญหาในมิติเศรษฐกิจ สังคมและความมั่นคง
3) เพื่อสร้างความตระหนักถึงบทบาทหน้าที่ของประชาชนในการมีส่วนร่วมในการพัฒนาประเทศและการปกครองระบอบประชาธิปไตย
การขับเคลื่อนโครงการไทยนิยม ยั่งยืน ได้กําหนดกรอบหลักในการดําเนินการเพื่อการมีส่วนร่วมในการพัฒนาประเทศไทยตามโครงการไทยนิยม ยั่งยืน 10 แนวทาง ดังนี้
1)สัญญาประชาคม ผูกใจไทยเป็นหนึ่ง
2) คนไทยไม่ทิ้งกัน
3) ชุมชนอยู่ดีมีสุข
4) วิถีไทยวิถีพอเพียง
5) รู้สิทธิ รู้หน้าที่ รู้กฎหมาย
6) รู้กลไกการบริหารราชการ
7)รู้รักประชาธิปไตยไทยนิยม
8)รู้เท่าทันเทคโนโลยี
9)ร่วมแก้ไขปัญหายาเสพติด
10) งานตามภารกิจของทุกหน่วยงาน (Function)
ทั้งนี้รัฐบาลได้กําหนดกลไกการขับเคลื่อนโดยการจัดเวทีประชาคมในระดับตําบล 7,463 ทีม ในพื้นที่ทั่วประเทศ รวมถึงกรุงเทพมหานคร ตาม Road Map ดังนี้
ครั้งที่ 1 วันที่ 21 กุมภาพันธ์ – 20 มีนาคม 2561 โดย Kick off พร้อมกัน ทั่วประเทศตําบลละ 1 หมู่บ้าน
ครั้งที่ 2 วันที่ 21 มีนาคม – 10 เมษายน 2561
ครั้งที่ 3 วันที่ 11 เมษายน – 15 พฤษภาคม 2561
ครั้งที่ 4 วันที่ 16 พฤษภาคม 2561 – 30 มิถุนายน 2561
(ซึ่งในครั้งที่ 3 และ 4 ได้มีการขยายเวลาเพิ่มอีกด้วย)
กระทรวงศึกษาธิการโดยรัฐมนตรีว่าการกระทรวงศึกษาธิการ ได้มอบหมายให้ พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นผู้แทนของกระทรวงศึกษาธิการไปเข้าร่วมรับฟังนโยบายของ พล.อ.ประยุทธ์ จันทร์โอชา นายกรัฐมนตรี ในการมอบนโยบายแนวทางการขับเคลื่อนประเทศตามโครงการ ไทยนิยม ยั่งยืน จากนั้นจึงได้มอบหมายให้หน่วยงานในสังกัดร่วมกันขับเคลื่อนการพัฒนาประเทศตามโครงการไทยนิยม ยั่งยืน โดยขับเคลื่อนการศึกษาและการเรียนรู้ทั้งระบบภายใต้กรอบหลักทั้ง 10 เรื่อง ตั้งแต่ระดับจังหวัด อําเภอ ตําบล ไปจนถึงระดับหมู่บ้าน เพราะทุกเรื่องล้วนเกี่ยวเนื่องเชื่อมโยงกับการศึกษาทั้งสิ้น
แนวทางดําเนินการไทยนิยม ยั่งยืน ของ ศธ.พล.อ.สุรเชษฐ์ ได้กําหนดแนวทางการดําเนินงานให้กับหน่วยงานในสังกัดของกระทรวงศึกษาธิการ ตั้งแต่
ระดับจังหวัดซึ่งมีสํานักงานศึกษาธิการจังหวัด (ศธจ.) ประสานกับคณะกรรมการโครงการไทยนิยม ยั่งยืน ระดับจังหวัด ทุกส่วนราชการในจังหวัด สถาบันอุดมศึกษา รวมทั้งสถานศึกษาทุกระดับ
ระดับอําเภอสถานศึกษาทุกระดับก็จะมีส่วนสําคัญกับการทํางานร่วมกับคณะกรรมการไทยนิยมฯ ระดับอําเภอ
ระดับตําบลเพิ่มเติมสถานศึกษาในแต่ละตําบล รวมทั้งสํานักงาน กศน.ตําบล และศูนย์การเรียนรู้ตําบล เข้าทํางานร่วมกับคณะกรรมการระดับตําบลอีกด้วย
ที่ผ่านมาได้ดําเนินการตาม Road Map ภายใต้กรอบหลัก 10 ข้อข้างต้นอย่างเข้มแข็งพร้อมทั้งยังได้สั่งการให้หน่วยงานในสังกัดกระทรวงศึกษาธิการ 5 องค์กรหลัก และหน่วยงานในกํากับ จัดทําข้อมูลการดําเนินงานเพื่อสร้างการรับรู้ในภารกิจของกระทรวงศึกษาธิการ ในการให้บริการแก่ประชาชนในพื้นที่ ผ่านทีมงานระดับตําบล ได้แก่ ครู กศน.ตําบล ซึ่งได้รับมอบหมายให้เป็นตัวแทนของกระทรวงศึกษาธิการในการเผยแพร่ ประชาสัมพันธ์ข้อมูลดังกล่าว
อีกทั้งกระทรวงศึกษาธิการได้มีนโยบายให้มีการประชุมทีมขับเคลื่อนการพัฒนาประเทศตามโครงการไทยนิยม ยั่งยืน ระดับจังหวัด อําเภอ ตําบล โดยมีผู้แทนจากหน่วยงานหลักในกระทรวงศึกษาธิการไปร่วมให้คําแนะนําในการสร้างการรับรู้ในชุดความรู้ของกระทรวงศึกษาธิการให้กับบุคลากรสังกัดสํานักงาน กศน. ในพื้นที่ต่าง ๆ ทั่วทุกภูมิภาคทั่วประเทศ6ภาค เมื่อช่วงเดือนเมษายน – พฤษภาคม 2561 เพื่อเป็นการสร้างความเข้าใจ กํากับ ติดตาม และเป็นการสร้างขวัญกําลังใจให้กับผู้ปฏิบัติงานในพื้นที่ ให้สามารถดําเนินงานได้อย่างถูกต้อง
จากการดําเนินงานในเวทีประชาคมครั้งสุดท้ายที่เสร็จสิ้นไปเมื่อวันที่ 30 มิถุนายน 2561 ทีมขับเคลื่อนการพัฒนาประเทศของกระทรวงศึกษาธิการ ได้ตระหนักถึงประโยชน์ของประชาชนที่จะได้รับจากการสร้างการรับรู้ด้านการศึกษา จึงได้กําหนดจัดประชุมเพื่อสรุปผลการดําเนินงานไทยนิยม ยั่งยืน ของกระทรวงศึกษาธิการ ในวันที่ 5 - 6 กรกฎาคม 2561 ณ หอประชุมคุรุสภา เพื่อให้ทราบถึงผลการดําเนินงานที่ผ่านมา ปัญหาอุปสรรคในการดําเนินเนินงาน นํามาปรับแก้ไข และเป็นการนําเสนอชุมชนต้นแบบที่ดําเนินการภายใต้โครงการไทยนิยม ยั่งยืน ได้ประสบความสําเร็จ สามารถนําไปเป็นตัวอย่างแก่ชุมชนอื่น ๆ เพื่อนําไปเผยแพร่ประชาสัมพันธ์ให้ทราบทั่วกัน พร้อมทั้งการปรับแก้ไข แนวทางการสร้างการรับรู้ในชุดความรู้ของกระทรวงศึกษาธิการสู่ประชาชน ให้มีความสอดคล้อง ตรงต่อความต้องการของประชาชนอย่างแท้จริง สามารถสนองนโยบายรัฐบาลได้อย่างต่อเนื่องและยั่งยืน
นายกฤตชัย อรุณรัตน์ เลขาธิการ กศน.กล่าวถึงการขับเคลื่อนการพัฒนาประเทศตามโครงการไทยนิยม ยั่งยืน ของกระทรวงศึกษาธิการ ภายใต้กรอบหลักการ 10 ประเด็น 19 โครงการ ซึ่งมีหลายหน่วยงานร่วมรับผิดชอบดําเนินการขับเคลื่อน ดังนี้
นายการุณ สกุลประดิษฐ์ ปลัดกระทรวงศึกษาธิการกล่าวเพิ่มเติมถึงการลงพื้นที่ไปปฏิบัติราชการ ได้รับฟังความคิดเห็นจากผู้ว่าราชการจังหวัดหลายจังหวัด ได้แสดงความขอบคุณและชื่นชมทีมขับเคลื่อนโครงการไทยนิยม ยั่งยืนของกระทรวงศึกษาธิการทั้งระดับจังหวัด อําเภอ และตําบล ไปจนถึงระดับหมู่บ้าน ที่ได้ร่วมทํางานประสานกับหน่วยงานต่าง ๆ ได้เป็นอย่างดี
Written byอิชยา กัปปา, บัลลังก์ โรหิตเสถียร
Photo Creditกิตติกร แซ่หมู่
Editorบัลลังก์ โรหิตเสถียร